gl gl gl ca gl gl pt gl pt gl en en gl gl es gl es gl gl en en gl gl es gl gl es gl pt gl gl gl pt gl gl es ru gl gl gl gl gl pt gl es es gl en es gl pt es gl en gl es gl gl es es gl es gl gl gl es gl pt gl es gl en gl pt gl es gl gl gl gl gl en gl gl es gl gl gl en es es es gl pt gl gl gl gl en gl gl pt gl es gl gl gl gl gl gl gl fr en en en cs en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr de en fr es gl gl it gl pt en en gl gl it en gl en en gl en en gl en gl
Fotos | Denuncia da manipulación informativa na TVG
E DEFENSA DA CREACIÓN DUN CONSELLO DE INFORMATIVOS
As fotos de Feijoo con Dorado volven á TVG !!!
Publicado o Maio 11, 2013 por eunonman
O venres 10 de maio, durante a emisión da Revista da mañá, faise unha conexión co “Xuventude Galicia net” que se celebra en Santiago.
Cando intervén o xornalista que fai o directo… ao seu carón UN DOS PARTICIPANTES XIRA O ORDENADOR, E NA PANTALLA APARECE UNHA DAS FOTOS DE FEIJOO CON MARCIAL DORADO !!!!!
Paradoxas do destino: saíu máis tempo esa foto de FEIJOO con DORADO nun so espazo de “A Revista” que en tódo-los Telexornais e programas informativos anteriores, cando foi noticia de gran notoriedade… e mesmo motivo de comparecencia do propio Feijoo no Parlamento de Galicia…
Publicado en Mais manipulación | Etiquetado Alberto Núñez Feijóo,Fotos,Galicia,Marcial Dorado,narcotraficante,Presidente,TVG,Xunta de Galicia | Deixar un comentario
A maioría dos galegos censuran as explicacións de Feijóo, pero a TVG acala o dato
Publicado o Maio 6, 2013 por eunonman
Domingo, 5 de maio. La Voz de Galicia publica unha sondaxe sobre diversos asuntos de actualidade.
-A carreira pola secretaría xeral do PSdeG-PSOE
-A opinión dos galegos sobre unha suposta abdicación do rei.
-A opinión dos galegos sobre as fotos de Feijóo co narcotraficante Dorado.
No Telexornal Mediodía dan a seguinte información:
Como podedes apreciar, céntrase nos datos sobre a loita polo liderado socialista e déixanse para o final os datos sobre as explicacións do presidente da Xunta pola súa relación con Dorado.
E aquí ven o grave. Na información da TVG só se reflicte o titular de La Voz (“O 55% dos votantes do PP ven ben as explicacións”). Omítese, en cambio, o subtítulo do xornal, realmente significativo: “O 55% DOS GALEGOS AS CONSIDERAN INSUFICIENTES”.
Publicado en Versións interesadas | Etiquetado Alberto Núñez Feijóo,Feijóo,Fotos,Marcial Dorado,narcotraficante,PP,Xunta de Galicia | Deixar un comentario
“Feijóo é un narcopresidente”
Publicado o Abril 30, 2013 por eunonman
Beiras xustifica o seu xesto de “transgresión” no Parlamento para dicirlle a Feijóo: “Vostede non é ninguén, mamarracho”. Unha información que aparece na Axencia EFE as 19:27 o 29 de abril e que se reflictíu nos xornais dixitais.
Despois de varios días presentando declaracións sobre a actidude de Beiras no Parlamento, do Goberno, do propio presidente da Xunta, e tamén da oposición, estas desclaracións do voceiro de AGE e principal actor da singular protesta non se recollen na Galega.
Publicado en O que non se deu | Etiquetado AGE,Beiras,Fotos,Marcial Dorado,Narcotráfico,Parlamento,PP,Presidente,Puñada,Xosé Manuel Beiras,Xunta,Xunta de Galicia | Deixar un comentario
Silencio para a oposición
Publicado o Abril 26, 2013 por eunonman
O día seguinte da cobertura da bronca no Parlamento a Galega volveu por onde acostuma. Na rolda de prensa posterior ó Consello da Xunta Feijóo reprobou os “puños e manotazos” e asegurou que “demostrará” con documentos que non contratou a Dorado.
Non se incluiron as reaccións doutros partidos políticos como a voceira de AGE, Iolanda Díaz, que cualificou ó presidente da Xunta de “macarra”.
Tampouco se emitiron as verbas de Pachi Vázquez que cualificou as palabras de “provocación”.
Nin se emite a valoración do BNG que acusa a Feijóo de “desviar a atención” para “non responder” sobre as súas fotos con Dorado.
O 26 de abril no Telexornal Mediodía emitiuse en cambio a reacción do Partido Popular. A súa voceira, Paula Prado, criticou a deriva, que ó seu entender está tomando a oposición.
Publicado en O que non se deu | Etiquetado AGE,Alberto Núñez Feijóo,BNG,Dorado,Fotos,Galicia,narcotraficante,Parlamento,PP,Presidente,PSdeG,Xunta | Deixar un comentario
De Dorado nin un segundo
Publicado o Abril 22, 2013 por eunonman
O presidente da Xunta fixo referencia o luns 22 de abril a publicación das fotos con Marcial Dorado en declaracións tras un almorzo informativo en Madrid. Unha información publicada pola axencia Europa Press ás 11:47 e que despois se recollía en edicións dixitais.
Na TVG elaborouse unha información na que se incluían as declaracións de Feijóo chamando a unidade e pedindo o PSOE que se traballara polos intereses xerais.
Publicado en O que non se deu | Etiquetado Alberto Núñez Feijóo,Fotos,Galicia,Marcial Dorado,Narcotráfico,Partido Popular,PP,Xunta de Galicia | Deixar un comentario
Tratamento da Comparecencia de Feijoo no Parlamento sobre Marcial Dorado
Publicado o Abril 11, 2013 por eunonman
O tratamento informativo no TX mediodía deste 10 de abril, sobre a comparecencia de Feijoo no Parlamento para dar detalles da súa relación con Marcial Dorado, foi completamente tendencioso e cunha desproporción absoluta no tempo adicado ao goberno e ao PP, e aos partidos da oposición.
Neste primeiro video só se ofrece a intervención de Feijoo (1 minuto e 8 segundos), destacando que a meirande parte de contratos coa empresa de Dorado fixoa o bipartito (por certo, recoñecendo que tamén houbo contratos nos gobernos de Fraga…).
No segundo video, dase a intervención do BNG (só 19 segundos de Jorquera falando de mortos pola droga) e logo a contestación de Feijoo (27 segundos) relacionando ao BNG co terrorismo.
A continuación emítese un video de case 50 segundos, adicado soamente ao que chaman “interrupcións” de Beiras e Jorquera na sesión, cun rótulo sobre as imaxes que di textualmente: “Beiras e Jorquera interrompen a comparecencia”, e escoitándose claramente as chamadas de atención da presidenta da Cámara a ámbolos. É unha clara intención de descalificar a eses deputados de AGE e BNG, dándolle especial relevancia á información, que se emite antes das intervencións de AGE, PS de G-PSOE e PP.
E de seguido, dase o video da intervención de Beiras por AGE… cando se derruba emocionalmente e mesmo chora polo “noxo” que lle da esta Xunta… Só se dan 20 segundos de Beiras. Logo ofrécese a contestación de Feijoo (35 segundos) que … presume de ser de aldea e ironiza con que nunca tivo piano nin estudou na Sorbona (en alusión ao propio Beiras).
Despois chega o tempo para o PS de G-PSOE, no que se ofrece brevemente a intervención de Pachi Vázquez, e logo a contestación de Feijoo (31 segundos) na que insinúa que Vázquez o visitou para pactar silencios sobre a operación Campeón, onde hai imputados de ámbolos partidos. Esta xuntanza desmentiuna o secretario xeral dos socialistas que afirmou que a Xunta non quixo achegar datos sobre as subvencións ás empresas de Dorado.
E finalmente, dase a intervención de Puy (PP), que en 49 segundos eloxia e bota frores a Feijoo persoal e politicamente, dicindo que o Partido e a xente galega “de ben” está con é. Omitiuse a frase do voceiro do PP na que dixo textualmente que “Feijóo foi utilizado por narcotraficantes para lexitimarse”.
Resumindo: fíxose unha información totalmente favorable ao PP e a Feijoo, onde o de menos foi a relación que mantivo con Marcial Dorado. A TVG descalificou totalmente aos membros de BNG e AGE, e tentou (unha vez máis) relacionar ao PS de G-PSOE con casos de corrupción. E sumando os tempos que lle adicaron ás intervencións… é escandalosa a diferenza a prol do PP.
Publicado en Versións interesadas | Etiquetado AGE,Beiras,BNG,Feijóo,Fotos,Galicia,Jorquera,Marcial Dorado,Pachi,Parlamento,Partido Popular,PP,PSdeG,Xunta de Galicia | Deixar un comentario
Os medios públicos e as fotos de Feijóo
Publicado o Abril 10, 2013 por eunonman
Os medios públicos de Galicia, a Televisión de Galicia e a Radio Galega, NON emitiron o debate parlamentario sobre a publicación das fotos do presidente Feijóo co narcotraficante, Marcial Dorado, publicadas no xornal El País o domingo, 31 de marzo. O mesmo ocorreu o luns, 1 de abril, coa rolda de prensa do presidente da Xunta nas que deu as primeiras explicacións sobre a súa relación co narcotraficante.
Ningunha das canles da Radio Galega e a Televisión de Galicia emitiron a sesión parlamentaria deste mércores.  Só se realizaron conexións esporádicas. Sí se emitíu a través da web crtvg.es.  Outros medios, como El País, La Voz, Faro de Vigo, si emitiron o debate na súa integridade.
Publicado en Mais manipulación | Etiquetado Feijóo,Fotos,Galicia,Marcial Dorado,Narcotráfico,Parlamento,Partido Popular,PP | Deixar un comentario
Fundación Galega contra o Narcotráfico pide explicacións a Feijóo
Publicado o Abril 9, 2013 por eunonman
A Axencia EFE informa o día 8 de Abril de que a Fundación Galega contra o Narcotráfico emitíu un comunicado sobre as fotografías do Presidente da Xunta co narcotraficante Marcial Dorado. A Fundación reclama “oportunas explicacións para que non quede ningunha dúbida ó respecto”. Nos principais informativos da TVG non se fixo referencia a esta información.
En cambio o Telexornal Mediodía do día 9 de abril sí emitíu as declaracións de do Fiscal Superior de Galicia, Carlos Varela, nas que afirmaba que non vía ningún feito punible nas fotografías.
Publicado en O que non se deu | Etiquetado Feijóo,Fotos,Fundación Galega Contra o Narcotráfico,Galicia,Marcial Dorado,Narcotráfico,Partido Popular,Política,PP | Deixar un comentario
Unhas enquisas sí, outras non
Publicado o Abril 9, 2013 por eunonman
Luns, 8 de abril. El País publica os datos da segunda entrega da enquisa da empresa Demoscopia na que, entre outras cuestións, se pregunta polas fotos do presidente da Xunta co nacotraficante Marcial Dorado. O 61% dos españois cre que as explicacións de Núñez Feijóo son insuficientes e o 47% di que o presidente galego debe dimitir. A enquisa non aparece nos principais Telexornais do día.
Luns, 11 de febreiro. El Mundo publica unha enquisa na que se pregunta sobre a imputación da infanta Cristina, o coñecemento da fraude dos ERE por parte do presidente da Xunta de Andalucía e sobre se o xerente do PSOE debe dimitir polo caso Amy Martin.
Esta enquisa si aparece no Telexornal Mediodía.
Domingo, 10 de febreiro: La Voz de Galicia publica unha enquisa de Sondaxe da que os Telexornais se fan eco no referente á intención de voto e á valoración de líderes. En cambio, omítese o dato de que o 49% dos españois pensa que o presidente do Goberno, Mariano Rajoy, debe dimitir polo caso Bárcenas.
Publicado en Mais manipulación,Versións interesadas | Etiquetado Bárcenas,Corrupción,Enquisa,ERE,España,Feij,Fotos,Fraude,Galicia,Goberno,Imputación,Marcial Dorado,Mariano Rajoy,Política,PP,PSOE,Xunta | Deixar un comentario
Categorías Elixe unha categoría En defensa da Galega Mais manipulación O que non se deu Sen categoría Versións interesadas
Arquivo Elixe un mes Setembro 2016 Xuño 2016 Maio 2016 Abril 2016 Marzo 2016 Abril 2015 Marzo 2015 Febreiro 2015 Decembro 2014 Novembro 2014 Outubro 2014 Setembro 2014 Agosto 2014 Xullo 2014 Xuño 2014 Maio 2014 Abril 2014 Marzo 2014 Febreiro 2014 Xaneiro 2014 Decembro 2013 Novembro 2013 Outubro 2013 Setembro 2013 Agosto 2013 Xullo 2013 Xuño 2013 Maio 2013 Abril 2013
Privacidade e cookies: Este sitio utiliza cookies. Ao continuar usando este sitio estás a aceptar a súa utilización.
Para saber máis, incluído como controlar as cookies, consulta aquí: Política de cookies
Denuncia da manipulación informativa na TVG
Únete aos outros 2.589 segidores
Already have a WordPress.com account? Log in now.
Denuncia da manipulación informativa na TVG
View site in Reader
Debe estar conectado para enviar un comentario.